### Beslutning

Godkendt.

### Sagsfremstilling

## Resume og sagens baggrund

Som en del af anlægsbevillingen til vejvedligeholdelse i byområder i 2023 har Teknik- og Miljøudvalget prioriteret 2 mio. kr. til asfaltering på [adresse]. Kalundborg Kommune etablerer samtidig en ny fællessti på [adresse] mellem Plejecenter Jernholtparken og Nyrup Skolevej i Kalundborg. Opgaven omfatter blandt andet opbrydning af den eksisterende kørebanekant grundet omlægning af kantsten. Ved omlægningen af kantstenene har det vist sig, at det øverste lag asfalt er særdeles ringe, derfor er der brug for ekstra finansiering anslået til 1,7 mio. kr.

## Indstillinger

Direktøren indstiller, at der gives en anlægsbevilling på i alt 1,7 mio. kr. finansieret af rådighedsbeløbet til robusthedspuljen i 2023 til ekstra foranstaltninger på kørebanen.

## Behandling

Teknik- og Miljøudvalget, Økonomiudvalget, Kommunalbestyrelsen.

## Sagsfremstilling

Kalundborg Kommune har igangsat entreprenørarbejder i forbindelse med opgraderingen af det eksisterende fortov til en fællessti. Arbejdet pågår mellem Plejecenter Jernholtparken og Nyrup Skolevej og omfatter blandt andet flytning af eksisterende kantsten. Ifølge planen skal kørebanen afsluttes med asfaltbelægning.

Siden arbejdets opstart har administrationen haft mulighed for undervejs at se nærmere på den eksisterende asfaltopbygning. Det har vist sig, at den nuværende opbygning har en varierende lagtykkelse, og at lagtykkelsen flere steder er utilstrækkelig. Derudover består asfaltopbygningen af to lag, hvor det øverste lag ikke klæber sig fast til det nederste lag, men er porøst, skaller af og smuldrer ved berøring. Den nuværende asfaltopbygning er derfor et uhomogent lag og af særdeles dårlig beskaffenhed. En holdbar løsning vil bestå af disse tre dele:

1. Fræsning af det eksisterende øverste lag (det dårlige lag)
2. Etablering af forstærkende foranstaltninger i form af armeringsnet og et nyt GAB-lag på det sunde asfaltlag
3. Færdiggørelse af kørebanen med slidlag (det øverste lag, som bilerne kører på).

Ovennævnte løsning vil forøge bæreevnen og give et homogent lag.

Teknik- og Miljøudvalget har tidligere givet en positiv tilkendegivelse i forhold til ovennævnte foranstaltninger. Der er enighed om, at ovennævnte arbejder igangsættes nu.

Administrationen foreslår, at opgaven finansieres af robusthedspuljen. På investeringsoversigten for 2023 er der afsat 5,24 mio. kr. til robusthedspuljen.

Hvis ikke udgifterne til ovennævnte arbejder ønskes finansieret af robusthedspuljen i 2023, vil de skulle dækkes af Vejvedligeholdelse i byområder i 2024.

## Økonomiske konsekvenser

Der søges om en anlægsbevilling på 1,7 mio. kr. til istandsættelse af Røsnæsvej finansieret af robusthedspuljen. Hvis dette beløb og et beløb til ny belægning på [adresse] finansieres fra robusthedspuljen, vil restrådighedsbeløbet herefter udgøre 3,54 mio. kr.

[adresse] bemærkninger er indarbejdet i sagen.

### Sagens forløb

06-11-2023 Teknik- og Miljøudvalget
Anbefales.
22-11-2023 Økonomiudvalget
Anbefales.